**Fabiana Andreina Rosales Guerrero** (\* 22. apríla 1992, Tovar), tiež známa zavydatá ako **Fabiana Rosales de Guaidó**, je venezuelská novinárka a ľudskoprávna aktivistka. Ako manželka Juana Guiadá, ktorý je v súvislosti s venezuelskou prezidentskou krízou uznávaný viac než 50 štátmi ako dočasný prezident Venezuely, je Rosalesová považovaná Bielym domom a Národným zhromaždením Venezuely za Prvú dámu Venezuely.

Detstvo a vzdelanie
-------------------

Rosalesová sa narodila v meste Tovar v štáte Mérida 22. apríla 1992. Jej otec, Carlos, bol farmárom a jej matka novinárkou. Ako dieťa sledovala matkine rozhovory a začala sa zaujímať o sociálne veci. Pomáhala na rodinnej farme a rozhodla sa študovať žurnalistiku. Jej otec zomrel na infarkt v roku 2013, ktorý Rosalesová pripisuje výpadkom elektriny vo Venezuele; tvrdí, že "v jeho dedine neboli žiadne lieky na stabilizáciu jeho stavu a žiadna sanitka, ktorá by ho vzala do najbližšej nemocnice." Podobne zomrel aj bratranec, keď neboli k dispozícii produkty pre transfúziu krvi.

V roku 2013 promovala na Univerzite Rafaela Bellosa Chacína s diplomom zo žurnalistiky a sociálnej komunikácie. Pracovala v štáte Mérida pre mestskú radu ako tlačová zamestnankyňa a následne v podobnej pozícii aj po presťahovaní do Caracasu.

S Juanom Guaidóm sa spoznala na mládežníckom mítingu, zosobášili sa v roku 2013. Majú spolu dcéru Mirandu Eugeniu, ktorá sa narodila v roku 2017.

Politický aktivizmus
--------------------

Rosalesová s Guaidóm na proteste vo februári 2019
Počas jej štúdií na univerzite začala Rosalesová pracovať pre opozičnú politickú stranu Vôla ľudu (Voluntad Popular). Ako ľudskoprávna aktivistka získala približne 150 000 followerov na sieti Instagram ku 26. januáru 2019. Vyhlásila, že faktor, ktorý ju motivuje je, že "nechce, aby [jej] dcéra vyrastala s túžbou odísť z Venezuely", a že "pracuje, aby [jej] dcéra zdedila lepšiu krajinu".

Počas venezuelskej prezidentskej krízy v roku 2019 bol venezuelským Národným zhromaždením Guaidó menovaný za dočasného prezidenta, napadajúc tak legitimitu prezidentského mandátu Nicolása Madura. V rozhovore pre *Reuters* Rosalesová vyhlásila, že tajní agenti a pro-vládne ozbrojené skupiny ju aj s manželom sledujú.

### Zahraničné vzťahy

Denník *The New York Times* považuje Rosalesovú za "vynárajúcu sa prominentnú postavu v [Guaidóovej] kampani na prinesenie zmeny do krízou-ničenej krajiny." Zaujala rolu medzinárodnej veľvyslankyne pre opozíciu, ktorú prejavila pri diplomatickej ceste po krajinách Ameriky v marci 2019. Postupne sa stretla s Bolívarskou diasporou (emigrantmi z Venezuely kvôli zlým životným podmienkam) a regionálnymi lídrami, aby žiadala podporu pre opozíciu a jej krajinu. Rosalesová začala v Latinskej Amerike, kde sa v marci 2019 stretla s Martínom Vizcarrom a Sebastiánom Piñerom, prezidentami Peru a Čile.

27. marca 2019 navštívila USA a Biely dom, kde sa stretla s americkým prezidentom Donaldom Trumpom a viceprezidentom Mikeom Penceom, následne aj s prvou dámou Melaniou Trumpovou. Popísala krízu vo Venezuele ako vážnu, ako súboj medzi voľbou "sloboda alebo diktatúra, život alebo smrť". Trump vyhlásil, že "je preňho veľká česť hostiť prvú dámu Venezuely." Z Washingtonu, D.C. pokračovala na stretnutie so starostom mesta Miami, Carlosom Giménezom, kde jej bol predaný kľúč od okresu Miami-Dade.

Podľa Associated Press "oponenti hodnotili jej marcové turné ako zúfalý pokus udržať Guaidá vo svetle medzinárodných reflektorov, keďže venezuelská kríza sa tiahne a svetová pozornosť sa presúva inde." Tiež AP citovala diplomata z Madurovej administratívy, ktorý vyhlásil, že "Rosalesová sa pokúša zlepšiť Guaidóov obraz, keďže podpora jeho hnutia vo Venezuele stagnuje."

Referencie
----------

1. ↑   ¿Quién es Fabiana Rosales, la esposa del autoproclamado presidente de Venezuela Juan Guaidó?. *El Heraldo*, 26 January 2019. Dostupné online [cit. 2019-03-28]. (po španielsky; kastílsky)
2. ↑   *A conversation with Venezuelan interim First Lady Fabiana Rosales de Guaidó* [online]. CSIS, 27 March 2019, [cit. 2019-04-22]. Dostupné online.  Full name also at C-Span.
3. 1 2   ¿Quién es Fabiana Rosales? La esposa de Guaidó, periodista e influencer. *El Nacional*, 26 January 2019. Dostupné online [cit. 2019-03-28]. (po španielsky; kastílsky)
4. ↑   Venezuela opposition plans aid hub in Brazil, mobilizes volunteers. *France 24*, 11 February 2019. Dostupné online [cit. 2019-02-11].
5. ↑  Meredith, Sam. How a nationwide protest against Maduro could shape Venezuela's future. *CNBC*, 12 February 2019. Dostupné online [cit. 2019-02-12].
6. 1 2 3 4 5 6 7 8 9 10 11  Rueda, Manual and Franklin Briceno. Venezuelan opposition leader's wife emerges as potent force. *The New York Times* (Associated Press), 27 March 2019. Dostupné online [cit. 2019-03-28].  Also available online at AP News
7. ↑  ALVARADO, Eleyn. *Fabiana Rosales agradeció a Melania Trump compromiso con Venezuela* [online]. 29 March 2019. Dostupné online. (po španielsky; kastílsky)
8. 1 2   Fabiana Rosales ejemplo de la mujer venezolana. *Asiesmargarita.com*. Dostupné online [cit. 2019-03-28]. (po španielsky; kastílsky)
9. 1 2  Delgado, Antonio Maria. 'We have to stop this crisis,' says Venezuela's interim first lady, wife of Juan Guaidó. *Miami Herald*, 30 March 2019. Dostupné online [cit. 2019-03-30].
10. ↑   *Quién es Fabiana Rosales, la joven periodista que enamoró a Juan Guaidó* [online]. 1 February 2019. Dostupné online. (po španielsky; kastílsky)
11. 1 2 3  Cohen, Luc and Roberta Rampton. Venezuela's Fabiana Rosales, a young activist, emerges into the political spotlight. *Reuters*, 28 March 2019. Dostupné online [cit. 2019-03-30]. (po anglicky)
12. 1 2  Lemon, Jason. *Who is Fabiana Rosales? Venezuela's opposition leader's wife meets Donald Trump, says situation is 'life or death'* [online]. 27 March 2019, [cit. 2019-04-25]. Dostupné online. (po anglicky)
13. ↑   *První dáma venezuelské opozice učarovala Trumpovi. Novinářku Rosalesovou vyburcovala smrt otce* [online]. ČT 24, 28.3.2019, [cit. 2019-04-25]. Dostupné online. (po česky)
14. 1 2  Alba, Monica. Trump: 'Russia needs to get out' of Venezuela, tells opposition he's with them '100 percent'. *NBC News*, 27 March 2019. Dostupné online [cit. 2019-04-25]. (po anglicky)
15. ↑   *Venezuela opposition leader's wife, Fabiana Rosales, meets with Miami leaders* [online]. NBC Miami, 29 March 2019, [cit. 2019-04-25]. Dostupné online. (po anglicky)